**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS DALYVAVIMUI 2014-2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖJE 08.1.1-CPVA-R-407 „SOCIALINIŲ PASLAUGŲ INFRASTRUKTŪROS PLĖTRA“**

2016 m. liepos 28 d. Nr. T1-205

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos socialinės apsaugos ir darbo ministro 2016 m. birželio 22 d. įsakymu Nr. A1-307 „Dėl 2014-2020 metų Europos Sąjungos fondų Investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-R-407 „Socialinių paslaugų infrastruktūros plėtra“ projektų finansavimo sąlygų aprašo patvirtinimo“, Plungės rajono savivaldybės taryba nusprendžia:

1. Pritarti Plungės rajono savivaldybės dalyvavimui partnerio teisėmis, kartu su Šv. Jono Krikštytojo parapija įgyvendinant projektą „Socialinių paslaugų neįgaliesiems plėtra Plungės rajone“, teikiamą Europos Sąjungos struktūrinių fondų finansavimui gauti pagal priemonę 08.1.1-CPVA-R-407 „Socialinių paslaugų infrastruktūros plėtra“.
2. Sutikti, kad Šv. Jono Krikštytojo parapija teiktų paraišką projekto finansavimui gauti ir pasirašytų visus su paraiškos teikimu bei projekto įgyvendinimu susijusius dokumentus.
3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su projektinio pasiūlymo teikimu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis